Fl-aħħar ħin, student ta’ seba’ snin li jattendi l-iskola Primarja ta’ Marsascala illum ma telax fuq it-trasport tal-iskola wara tmiem il-ġurnata. Huwa nstab f’lokalità oħra, u issa jinsab qawwi u sħieħ id-dar. Net News aktar kmieni irċieva diversi rapporti li fl-inħawi ta’ Wied l-Għajn kienet għaddejja tfittxija intensiva b’diversi karozzi tal-Pulizija biex jinstab dan it-tifel wara li ma rritornax id-dar. It-trasport tal-iskola kien f’nofsinshar, minħabba li bħalissa għaddejin bl-eżamijiet. Il-Ministeru qiegħed jagħmel l-istħarriġ tiegħu dwar kif u x’wassal għal dan il-każ.